Marko Kilp tegi MK-sarjas tubli avastardi.Foto: Aldo Luud
Murdmaasuusatamise MK-sari algab Soomes Rukal klassikasprindiga. Nii Marko Kilp kui ka Martin Himma tegid kvalifikatsioonis tubli sõidu ja pääsesid edasi.
Kvalifikatsiooni neli nobedaimat olid norrakad. Parima aja sai kirja nende superstaarJohannes Hösflot Kläbo, kellele järgnesid Paal Golberg (+1,21) ja Sivert Wiig (+2,21). Marko Kilp kaotas Kläbole 4,08 sekundiga ja sai kvalifikatsioonis 15. koha. Martin Himma jäi Kläbost 5,02 sekundiga ja oli sellega kvalifikatsiooni 21. mees.
Kolmas stardis olnud eestlane Kaarel Kasper Kõrge sai 66 suusamehe seas 60. koha (+13,85).
Naiste kvalifikatsiooni kiireim oli norralanna Ane Appelkvist Stenseth. Eestlannadest oli stardis Aveli Uustalu, kes kaotas Stensethile 9,72 sekundiga ja sai 35. koha. Et mahtuda 30 parema sekka, tulnuks teha 2,18 sekundit kiirem sõit. Kokku oli stardis 59 naist.
Veerandifinaalid algavad Ruhal kell 13.30.